Liewe Jy … is ’n versameling lewenslesse geskryf deur bekende vroue vanuit hulle eie ervarings. Elkeen van hierdie vroue was op die voorblad van FINESSE tydskrif en ken die blink kant van sukses. Maar hulle ken ook die pyn van teleurstelling, mislukking, swaarkry, seerkry … en die opstaan daarna.
Oulike Ma verstaan jou en bevat al die wenke wat jy nodig het om die ma te wees wat jy wil wees. Hierdie eerlike boek praat in 100 stukke reguit met jou hart én verstand. Om jou as ma al hoe ouliker te maak, is daar ware verhale van gewone én buitengewone vroue, en die praktiese advies van kenners en deskundiges wat ouerskap ken.